રિઝર્વ બેન્કના ડેપ્યૂટી ગવર્નર વિરલ આચાર્યએ રિઝર્વ બેન્કની સ્વાયત્તતાના મુદ્દે ચિંતા વ્યક્ત કરી તેના પડઘા હવે પડવા લાગ્યા છે. રિઝર્વ બેન્ક કર્મચારી સંગઠને સોમવારે આચાર્યના મંતવ્યનું સમર્થન કર્યું હતું અને કહ્યું હતું કે સરકારે RBIની સ્વાયત્તતા સાથે ચેડાં ન કરવા જોઈએ. વિરલ આચાર્યએ ગયા સપ્તાહે નવી દિલ્હીમાં એ.ડી.શ્રોફ મેમોરિયલ લેક્ચરમાં કહ્યું હતું કે જે સરકાર સેન્ટ્રલ બેન્ક(RBI)ની સ્વતંત્રતાનો આદર નથી કરતી તેને વહેલા કે મોડા નાણાકીય બજારના રોષ સહન કરવો પડે છે.